Kari og Arne Solli serverte pizza og kaffe til innbrudstyven
ARTIKKELEN ER OVER TRE ÅR GAMMEL – Jeg syntes synd på mannen der han sto på verandaen i bare underbuksa, så jeg inviterte ham inn, sier Arne Solli (70) til VG. Natt til onsdag ble Arne og kona Kari (68) vekket midt på natten hjemme i Skien av høylytte lyder fra kjøkkenet. Det var tydlig at en ubuden gjest hadde tatt seg inn i huset. Det fortalte ekteparet først til Varden.Kari var først på beina. Hun tok seg ned på kjøkkenet for å se hva som sto på ferde. – Plutselig ropte hun at jeg måtte komme. Jeg løp ned og møtte en fyr på kjøkkenet, forteller Arne. Han forteller at innbrudstyven ikke var «helt tilstede». Mannen virket bortkommen, og hadde problemer med å snakke sammenhengende. – Jeg reagerte med sinne og kastet ham ut på verandaen. Så ble vi stående å kikke på hverandre – han i underbuksa og jeg i underbuksa. Det var da det gikk opp for meg: Sånn her kan vi ikke ha det. Andre historier: Kvinne våknet av innbruddstyv på soverommetArne syntes synd på tyven og inviterte ham inn. Kari kokte kaffe, de vartet opp med pizza og tilbød mannen et par tørre sokker. – Hva fader skal man gjøre? Mannen husket ikke hvor han bodde eller knapt hvem han var, sier Arne. Før ekteparet stoppet tyven rakk mannen å romstere gjennom flere skuffer og skap. Han hadde også vært en tur på badet, hvor han presterte å knekke dolokket til ekteparet. – Jeg ville kjøre ham hjem, men mannen husket ikke hvor han bodde. Derfor måtte vi ringe politiet, som satt ham i arresten. De ville reise tiltale, men vi ønsket ikke å ta saken videre, sier Arne. 70-åringen husker tyven som redd og forskremt. – Han hadde det nok verre enn oss da vi tok ham på fersken. Kona likte situasjonen dårlig, men det gikk bra med oss alle tre. For oss føltes det naturlig å invitere ham inn.
Natt til onsdag ble Arne (70) og Kari Solli (68) vekket av en innbrudstyv på kjøkkenet. I stedet for å sparke ham ut, valgte ekteparet å invitere ham inn.